**DEDDF GWASANAETHAU CYMDEITHASOL A LLESIANT (CYMRU)**

**ASTUDIAETH ACHOS**

**Simon**

Mae Simon, 23 oed, wedi cael diagnosis o fod ar y sbectrwm awtistig ac mae’n defnyddio cadair olwyn. Graddiodd Simon mewn TG yn ddiweddar o’r brifysgol a symudodd nôl i’w dref enedigol. Mae’n byw mewn anecs sydd wedi’i addasu ar ei gyfer yn nhŷ ei rieni. Mae’n gweithio rhan amser yn y coleg lleol fel dadansoddwr cymorth TG.

Mae gan Simon gynllun gofal a chymorth i’w helpu i fyw’n annibynnol o’i rieni.
Mae wedi gofyn am ail-asesiad o’i sefyllfa gan ei fod am fynd allan i ble bynnag
a phryd bynnag mae’n dymuno fel yr oedd yn gwneud yn y brifysgol – gan
gynnwys mynd i glybiau nos – ond mae wedi’i chael hi’n anodd trefnu hyn o fewn
ei drefniadau cyfredol.

Mae am wybod a fyddai symud i daliadau uniongyrchol yn ei helpu i gyrchu ansawdd y bywyd annibynnol y mae’n ei ddymuno. Mae wedi dweud hefyd y byddai cyswllt wyneb yn wyneb â phobl newydd yn gwneud iddo deimlo’n bryderus iawn. Gallai gymryd amser cyn iddo deimlo’n gyfforddus gyda pherson proffesiynol i allu dechrau mynegi ei ganlyniadau personol.

1. Pa bethau allech chi eu hystyried wrth benderfynu sut i deilwra asesiad Simon o gofio’i bryderon am gyfarfod wyneb yn wyneb?
2. Beth fyddai’ch dull o fynd ati i gynnal asesiad a pham?